**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**RKP: 47334**

**Matični broj: 02840731**

**OIB: 17683204722**

**Razdjel: 028**

**Glava: 02805**

**Šifra djelatnosti prema NKD-u: 8411**

**Funkcijska klasifikacija: 0133**

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) i Uputa za izradu i dostavu polugodišnjeg izvještaja o izvršenju financijskog plana dostavljenih od Ministarstva financija dostavljamo opći dio, posebni dio, obrazloženje i posebne izvještaje.

**Opći dio**

**PRIHODI**

U razdoblju od 01.01.-30.06.2024. godine ostvareni su ukupni prihodi u iznosu od 526.005,03 eura, od kojih je iz državnog proračuna iz izvora 11 iznos od 524.605,03 eura za pokriće rashoda poslovanja, te iz izvora 51 tekuće pomoći od institucija i tijela EU iznos od 1.400,00 eura refundacija za provedeni studijski posjet u okviru projekta PACE – Public Administration Cooperation Exchange, under the 2023 Technical Support Instrument (TSI) – dio: TAIEX TSI PACE Study visit on Centralized Public Procurement 85948 koji se održao u ožujku 2024. godine.

**RASHODI**

Ukupni rashodi u razdoblju 01.01.-30.06.2024. godine ostvareni su u iznosu od 524.605,03 eura.

**31 Rashodi za zaposlene** – povećani su u odnosu na prethodno razdoblje zbog povećanja osnovice za obračun plaće, te povećanjem koeficijenata za obračun plaće u državnoj službi temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi. Ostali rashodi za zaposlene uvećani su za isplatu uskrsnice.

**32 Materijalni rashodi** – su ukupno u odnosu na razdoblje prethodne godine smanjeni. Smanjeni su na stavkama 3211 službena putovanja jer je prema dinamici redovnog poslovanja bilo manje službenih putovanja kao i na stavci 3295 pristojbe i naknade jer nije bilo troškova žalbenih postupaka. Smanjeni su i troškovi na stavci 3223 energija, tj. električne energije zbog subvencije cijena energenata. Smanjeni su troškovi na stavci 3238 računalnih usluga jer je migracija informatičkog sustava na Centar dijeljenih usluga odrađena u izvještajnom razdoblju prethodne godine.

Manje povećanje rashoda u odnosu na razdoblje prethodne godine je na stavci 3232 tekuće i investicijsko održavanje zbog obnove parketa u jednoj uredskoj prostoriji, stavci 3233 usluge promidžbe i informiranja zbog objava natječaja za zaposlenje, 3236 zdravstvene i veterinarske usluge zbog provedenih sistematskih pregleda službenika.

**42 Rashodi za nabavu proizvedene dugotrajne imovine –** u prvom kvartalu zamijenjena su dotrajala računala, a zbog kvara na aparatu za evidenciju radnog vremena i UPS-u kupljeni su novi uređaji.

Središnji državni ured za središnju javnu nabavu nema primitka niti izdataka od financijske imovine i zaduživanja.

**Posebni dio**

Temeljem članka 23. Zakona o ustrojstvu i djelokrugu tijela državne uprave (Narodne novine, broj 85/2020 i 21/2023) Središnji državni ured za središnju javnu nabavu obavlja upravne i stručne poslove koji se odnose na središnju javnu nabavu za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured predsjednika Republike Hrvatske, kao i javne naručitelje uz prethodno donošenje odluke ili zaključka Vlade Republike Hrvatske. Rashodi za plaće, naknade za zaposlene i režijski troškovi izvršavaju se prema planu proračuna za 2024. godinu., a planirani troškovi žalbenih postupaka koji su značajan iznos od 403.885,00 eura umanjuju indeks izvršenja materijalnih rashoda (7,80) jer je najpovoljnija opcija za Središnji državni ured da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

**Posebni izvještaji**

Središnji državni ured za središnju javnu nabavu razdjel 028 nema danih jamstava i nema izvršenih plaćanja po protestiranim jamstvima, kao ni zaključenih ugovora o kreditu i zajmu.